**VŠEOBECNE ZÁVÄZNÉ NARIADENIE**

**č. 5/2022**

Obecné zastupiteľstvo obce Dolné Dubové v zmysle § 27 ods. 3) zákona č. 50/1976 Zb. o územnom plánovaní a stavebnom poriadku v znení neskorších predpisov (Stavebný zákon) a na základe samosprávnej spôsobilosti podľa § 4 ods. 1 a § 6 ods. 1 zákona č. 369/1990 Zb. o obecnom zriadení v znení neskorších predpisov vydáva toto všeobecne záväzné nariadenie:

**Článok 1**

Predmetom tohto všeobecne záväzného nariadenia je vyhlásenie Záväznej časti Zmien a doplnkov 01/2022 Územného plánu obce Dolné Dubové, na základe schválenie Zmien a doplnkov 01/2022.

**Článok 2**

Týmto všeobecne záväzným nariadením sa mení a dopĺňa Záväzná časť Územného plánu obce Dolné Dubové, schválená Obecným zastupiteľstvom obce Dolné Dubové uzn. č. 38/2020 zo dňa 20.05.2020 a vyhlásená VZN č. 03/2020 dňa 20.05.2020.

**Článok 3**

Priestorové vymedzenie riešeného územia Zmien a doplnkov 01/2022 Územného plánu obce Dolné Dubové je vyznačené hranicami riešených lokalít v grafickej časti Zmien a doplnkov 01/2022 Územného plánu obce Dolné Dubové.

**Článok 4**

Neoddeliteľnými prílohami tohto všeobecne záväzného nariadenia, ktoré určujú zásady a regulatívy priestorového usporiadania a funkčného využívania územia, sú:

1. Príloha č.1 - Záväzná časť Zmien a doplnkov 01/2022 Územného plánu obce Dolné Dubové (textová časť)
2. Príloha č. 2 - Schéma záväzných častí  a verejnoprospešných stavieb (grafická časť)

**Článok 5**

Schválená dokumentácia Zmien a doplnkov 01/2022 Územného plánu obce Dolné Dubové je uložená a možno do nej nahliadnuť na:

1/ Obecnom úrade v Dolnom Dubovom

2/ Okresnom úrade Trnave, odbor výstavby a bytovej politiky, oddelenie územného plánovania

3/ stavebnom úrade (Spoločný obecný úrad v Trnave).

**Článok 6**

Toto všeobecne záväzné nariadenie nadobúda účinnosť 15 dňom po jeho vyhlásení.

**Ing. Jozef Čapkovič**

**starosta obce**

*Návrh VZN bol zverejnený v úradnej tabuli obce Dolné Dubové a na webovej stránke obce Dolné Dubové od 10.10.2022   do   26.10.2022.*

*VZN bolo schválené Obecným zastupiteľstvo obce Dolné Dubové dňa 27.10.2022, uznesením č. 92/2022.*

*Schválené VZN bolo zverejnené v úradnej tabuli obce Dolné Dubové a na webovej stránke obce Dolné Dubové  od 28.10.2022  do   28.11.2022.*